# Imprescindibles

## Glosario

## Ornamental

Definición:

  Organismo ou elemento que se cultiva ou utiliza polo seu valor estético.

Exemplo:

  Podes atopar moitas plantas ornamentais en xardíns e parques.

## Sumidoiro CO2

Definición:

  Sistema natural ou artificial que absorbe máis dióxido de carbono do que emite, axudando a reducir a súa concentración na atmosfera.

Exemplo:

  Os bosques con gran densidade de plantas actúan como sumidoiros de CO₂ ao capturar este gas durante a fotosíntese.

# O poder das plantas para transformar o mundo

As plantas son importantes en distintos eidos.

## Papel ecolóxico

- Ao absorberen CO2 no proceso de fotosíntese as plantas son un sumidoiro importante deste gas, e o retiran da atmosfera contribuíndo afrear o cambio climático. Nos mares, o fitoplancto e un dos grandes consumidores de CO2 actuando como sumidoiro.
- As plantas úsanse tamén como elementos ornamentais. Na planificación das cidades os xardíns e as partes verdes son moi importantes xa que melloran a nosa calidade de vida. Nas grandes cidades as “zonas verdes” evitan o exceso de calor que acumulan o asfalto e o formigón, creando zonas de sombra e frescor que axudan a sobrelevar as elevadas temperaturas do verán.

## Alimentación

- As plantas son a base das cadeas alimentarias, tanto nos ecosistemas acuáticos coma nos terrestres.
- O arroz, o millo, o trigo e a pataca son a base da alimentación de boa parte da poboación mundial. As froitas e verduras forman parte da nosa dieta e son moi necesarias para unha alimentación saudábel.
- O gando aliméntase de herba e tamén de piensos feitos a partir de vexetais, co cal dependemos en última instancia das plantas para a nosa alimentación.

## Industria

- A madeira que se extrae das árbores e un dos elementos máis usado na construción en moitos países. Ademais e un recurso que pode ser sustentábel.
- Na industria papeleira utilízanse fibras das árbores para a fabricación de papel e cartón.
- A industria farmacéutica e cosmética tamén utiliza distintas plantas para a fabricación de medicamentos, cremas e outros produtos cosméticos.

## Audio

As plantas son importantes en distintos eidos.

## Papel ecolóxico

audio/mpeg

## Alimentación

audio/mpeg

## Industria

audio/mpeg

# Prepárate para o reto: plantas invasoras perda da biodiversidade

As plantas son moi importantes nos seus ecosistemas, pero cando se atopan fóra do seu hábitat natural pódense converter en invasoras, provocando problemas ecolóxicos e contribuíndo á perda da biodiversidade. A globalización facilita que estas especies viaxen e se establezan en novos lugares, desestabilizando os ecosistemas locais e substituíndo ás especies autóctonas.

Un exemplo é a crocosmia, unha planta ornamental procedente de Sudáfrica que chegou a Galicia, e escapou dos xardíns instalándose en moitos dos nosos ríos, ocupando o lugar de plantas propias, causando deste xeito un prexuízo para o ecosistema. Esta situación reflicte como as accións humanas poden acelerar a perda da biodiversidade.

Prepárate para o reto: consulta a listaxe de plantas invasoras en Galicia, localiza algunhas na túa contorna e faino con fotografías para entender o seu impacto.

Tarefa: en grupos, completade a ficha do ficheiro anexo sobre as plantas invasoras, indicando:

- Causa ou causas: que accións humanas favorecen a súa chegada e expansión.
- Consecuencias: que efectos teñen sobre a biodiversidade local.
- Posibles solucións: que medidas se poden tomar para previr ou reducir o problema.

Despois presentaredes o voso traballo ao grupo para compartir as vosas conclusións.

# Ficha exemplo para actividade das plantas invasoras

Aquí tedes unha ficha de exemplo que vos pode servir de guía para realizar o traballo anterior sobre as especies invasoras

- cREAgal-Ficha_especies_invasoras.odt (Nova xanela)
- cREAgal-Ficha_especies_invasoras.pdf (Nova xanela)

# Diario de aprendizaxe

Imaxina que un día amencemos nun planeta onde desapareceron todos os seres dos reinos monera, protoctista, fungo e planta. Reflexionade en grupo sobre isto axudadas/os polas cuestións plantexadas no teu diario de aprendizaxe.

Páxina 25 de 35

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)