# 3. A misión comeza

# Reinos e naturalistas: un paseo con nomes propios

Como xa comentamos anteriormente, imos estudar os catro reinos Moneras, Protoctistas, Fungos e Plantas... Case nada! Cada un deles agrupa seres vivos con características propias, formas de vida diversas e un papel fundamental nos ecosistemas. Desde as bacterias microscópicas ata as árbores máis impoñentes, todos estes organismos forman parte da enorme diversidade da biosfera.

O coñecemento que hoxe temos sobre estes reinos e sobre a clasificación dos seres vivos foi posible grazas ao esforzo de moitas/os naturalistas e científicas/os, non só a nivel mundial, senón tamén na nosa contorna máis próxima. Debemos lembrar que este coñecemento tamén foi posible grazas á sociedade que, en diferentes momentos da historia, apoiou a ciencia, a educación e a curiosidade polo mundo natural. Sen o apoio das institucións e da sociedade, que permitiron a investigación e a formación científica, moitos destes avances non terían sido posibles.

Estes estudos permítenos identificar, nomear e comparar os organismos vivos, recoñecendo o seu valor e importancia na natureza.

## Lectura facilitada

- Os catro reinos que imos estudar: Moneras, Protoctistas, Fungos e Plantas agrupan seres vivos moi diversos, cada un cun papel esencial nos ecosistemas.
- O coñecemento sobre estes reinos foi posible grazas ao traballo de naturalistas, da comunidade científica e o apoio da sociedade á ciencia e á educación.
- Estudar e clasificar os seres vivos axúdanos a recoñecer o seu valor e importancia na natureza.

## Audio

audio/mpeg

## Estudamos os naturalistas

Actividade "estudamos as e os naturalistas" Como axudaron as/os naturalistas e/ou científicas/os de Galicia e España ao coñecemento dos organismos pertencentes aos catro primeiros reinos?

1. Faustino Miranda,
2. Luis Freire García
3. José Cuatrecasas
4. Ángeles Alvariño,
5. Miguel Colmeiro
6. Blanca Catalán de Ocón y Gayolá
7. Pio Font Quer
8. Marisa Castro

9. Salvador Rivas Martínez
10. Ramón Margalef
11. María Teresa Tellería
12. Jaume Ferrán i Clúa
13. Blas Lázaro e Ibiza
14. Francisco Juan Martínez Mojica
15. Luis Villar Pérez

Que debe incluír a investigación?

1. Quen foi? Breve presentación: nome completo, lugar e data de nacemento, fotografía se é posible. Ademais, escribide que foi o que máis vos chamou a atención da súa vida ou traxectoria.
2. Que estudou? Breve resumo das súas áreas de investigación e descubrimentos.
3. Con que reino ou reinos se relaciona principalmente o seu traballo?

Como reflexión final, cal pensades que é o reino que foi ou é o máis estudado? Por que cres que sucede isto?

Estás lista/o para converterte nun/ha naturalista e científico/a? Prepárate para viaxar na vida dos catro reinos e observar a súa diversidade e comprender como funcionan.

Páxina 8 de 35

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)